CELEX: C2004/300/70
Language: fi
Date: 2004-12-04 00:00:00
Title: Asia C-442/04: Espanjan kuningaskunnan 21.10.2004 Euroopan unionin neuvostoa vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/36
            
         Espanjan kuningaskunnan 21.10.2004 Euroopan unionin neuvostoa vastaan nostama kanne
   (Asia C-442/04)
   (2004/C 300/70)
   Espanjan kuningaskunta on nostanut 21.10.2004 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamiehenä on abogado del Estado Enrique Braquehais Conesa, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               kumoaa vuosittaisen pyyntiponnistuksen enimmäistasojen vahvistamisesta tietyille alueille ja kalastuksille 19 päivänä heinäkuuta 2004 annetun neuvoston asetuksen (EY) N:o 1415/2004, (1) jolla pannaan täytäntöön tiettyjä yhteisön kalastusalueita ja kalavaroja koskevan pyyntiponnistuksen hallinnoinnista, asetuksen (ETY) N:o 2847/93 (2) muuttamisesta sekä asetusten (EY) N:o 685/95 (3) ja (EY) N:o 2027/95 (4) kumoamisesta 4 päivänä marraskuuta 2003 annetun neuvoston asetuksen (EY) N:o 1954/2003 (5) 3 ja 6 artikla, 1—6 artiklan ja
            
         
               —
            
            
               velvoittaa vastaajana olevan toimielimen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   syrjintäkiellon periaatteen loukkaaminen
   
               a)
            
            
               koska asetus (EY) N:o 1415/2004, joka riitautetaan tässä kanteessa, on asetuksen (EY) N:o 1954/2003 ja konkreettisesti sen 3 ja 6 artiklan, jotka koskevat vuosittaisen pyyntiponnistuksen enimmäistasoja kunkin jäsenvaltion ja edellä mainituissa säännöksissä mainittujen eri alueiden ja kalastusten osalta, soveltamisasetus ja koska Espanjan kuningaskunta on riitauttanut asetuksen N:o 1954/2003 (asia C-36/04) sikäli kuin siinä on käytetty vuosia 1998—2002 viiteajanjaksona, mikä merkitsee Espanjan laivaston kansalaisuuteen perustuvaa syrjintää, koska kyseisenä ajanjaksona Espanjan laivaston pääsyä ICESin vyöhykkeille V b, VI, VII ja VIII a, b, d ja e oli rajoitettu Espanjan kuningaskunnan ja Portugalin tasavallan liittymisestä Euroopan yhteisöihin tehdyn sopimuksen sekä asetusten (EY) 685/95 ja 2027/95 mukaisesti
            
         
               b)
            
            
               koska asetuksen (EY) N:o 1954/2003, joka pannaan täytäntöön asetuksella (EY) N:o 1415/2004, joka riitautetaan tässä asiassa, 6 artiklassa tarkoitetun herkän alueen perustaminen syrjii myös Espanjan laivastoa, koska uusi herkkä alue on osittain sama kuin niin kutsuttu ”Irish box”, jolla Espanjan laivastoa koskivat rajoitukset Espanjan kuningaskunnan ja Portugalin tasavallan liittymissopimuksen mukaisesti.
            
         harkintavallan väärinkäyttö
   asetuksen (EY) N:o 1954/2003, joka pannaan täytäntöön asetuksella (EY) N:o 1415/2004, joka riitautetaan tässä asiassa, 6 artiklassa säännellyn herkän alueen suojelu olisi pitänyt toteuttaa asetuksessa (EY) N:o 850/1998, jossa vahvistetaan nuorten meren eliöiden suojelemiseksi toteuttavia teknisiä toimenpiteitä ja joka koskee kaikkia alueita, joiden on tieteellisesti osoitettu täyttävän tämän edellytyksen, säädettyjä menettelyjä soveltamalla.
   
      (1)  EUVL L 258, 5.8.2004, s. 1.
   
      (2)  EYVL L 261, 20.10.1993, s. 1.
   
      (3)  EYVL L 71, 31.3.1995, s. 5.
   
      (4)  EYVL L 199, 24.8.1995, s. 1.
   
      (5)  EUVL L 289, 7.11.2003, s. 1.